30 “‘Ke ka lebaka leo Jehova Molimo oa Iseraele a bolelang: “Ka sebele ke itse, Ha e le ntlo ea hao le ntlo ea moholo-holo oa hao, li tla tsamaea ka pel’a ka ho isa nakong e sa lekanyetsoang.”+ Empa joale se boleloang ke Jehova ke hore: “Ke ho sa utloahaleng bakeng sa ka, hobane ba ntlhomphang+ ke tla ba hlompha,+ ’me ba ’nyelisang e tla ba bao e seng ba bohlokoa.”+ 31 Bona! Matsatsi aa tla ao ka ’ona ka sebele ke tla poma letsoho la hao le letsoho la ntlo ea moholo-holo oa hao, hoo ho ke keng ha e-ba le monna-moholo ka tlung ea hao.+ 32 U tla talima mohanyetsi sebakeng sa ka sa bolulo har’a tsohle tse molemo tse etsoang ho Iseraele;+ ’me le ka mohla ho ke ke ha e-ba le monna-moholo ka tlung ea hao. 33 Leha ho le joalo ho na le monna oa heno eo nke keng ka mo tlosa aletareng ea ka e le hore ke etse hore mahlo a hao a felloe ke matla ’me ke etse hore moea oa hao o tepelle; empa ba bangata ba ntlo ea hao ba tla bolaoa kaofela ka sabole ea batho.+ 34 Ena ke pontšo bakeng sa hao e tlang ho tla ho bara ba hao ba babeli, Hofni le Finease:+ Ka bobeli ba tla shoa ka letsatsi le le leng.+ 35 Ka sebele ke tla itlhahisetsa moprista ea tšepahalang.+ O tla etsa ho tumellanong le se ka pelong ea ka le se moeeng oa ka; ka sebele ke tla mo hahela ntlo e tšoarellang, ’me ka sebele o tla tsamaea ka pel’a motlotsuoa+ oa ka kamehla. 36 Mang kapa mang ea setseng+ ka tlung ea hao o tla tla ’me a iname ka pel’a hae bakeng sa tefo ea chelete le polokoe ea bohobe, ’me ka sebele o tla re: “Ka kōpo, nkabele boemong bo bong ba boprista hore ke je sengoathoana sa bohobe.”’”+